নির্যাতিত কালো মানুষের জীবনের বিষাদময় কাহিনিগুলোই প্রধানত কালো আমেরিকানদের লোককাব্যের বিষয়। এই সমসন্ত ছড়া, পদ্যসমূহ অত্যন্ত সংবেদনশীল এবং নির্যাতিত মানুষের ধারাবাহিকভাবে শত শত বর্ষ ধরে রচিত কাব্যসাহিত্যের তুলনা পৃথিবীতে আর কোথাও আছে বলে আমার জানা নেই। মানুষের জীবনের নিগৃহীত হওয়ার বেদনাদায়ক এমনসব ঘটনার প্রকাশ মানুষকে বিচলিত না করে পারে না। সেই আফ্রিকান-আমেরিকান লোককবিতা নিয়েই কিছু আলোচনা বক্ষ্যমাণ নিবন্ধটি।